钦定古今图书集成/明伦汇编/官常典/第408卷 > 袁敞
## 钦定古今图书集成/明伦汇编/官常典/第408卷 > 袁敞

按《周书萧察传》：“袁敞，陈郡人。祖昂，司空。父士俊，安成
内史。敞少有器量，博涉文史，以吏部郎使诣阙，时主
者以敞班在陈使之后，敞固不从命。主者诘之，敞对
曰：‘昔陈之祖父，乃梁诸侯之下吏也，弃忠与义，盗有
江东。今大周朝宗万国，招携以礼，若使梁之行人在
陈人之后，便恐彝伦失序，岂使臣之所望焉’？主者不”
能屈，遂以状奏。高祖善之，乃诏敞与陈使异日而进，
还以称旨。迁侍中，转左民尚书。从萧琮入隋，授开府
仪同三司，终于谯州刺史。子谧、谦。